Document ID: 31985D0260

*****
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
της 16ης Απριλίου 1985
που χορηγεί απαλλαγή στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά τη διάθεση των πιστώσεών του για το οικονομικό έτος 1983
(85/260/ΕΟΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
α) έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,
β) έχοντας υπόψη τους λογαριασμούς εσόδων και εξόδων του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, όσον αφορά τη διάθεση των πιστώσεών του για το οικονομικό έτος 1983, και την έκθεση του Ελεγκτικού Συνεδρίου για τους λογαριασμούς αυτούς (έγγρ. 2-1791/84),
γ) έχοντας υπόψη την έκθεση της Επιτροπής Ελέγχου του Προϋπολογισμού (έγγρ. 2-1800/84),
1. παραθέτει τα εξής στοιχεία για τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, για το οικονομικό έτος 1983:
1.2 // Οικονομικό έτος 1983
// (ECU) // Έσοδα // 3 664 927 // 1. Επιχορήγηση από την Επιτροπή των Ευρωπαϊκών Κοινοτήτων // 3 596 486 // 2. Τραπεζικοί τόκοι // 47 516 // 3. Άλλα // 20 925 // Δαπάνες // // 1. Οριστικές πιστώσεις του προϋπολογισμού // 3 960 600 // 2. Αναλήψεις υποχρεώσεων // 3 664 927 // 3. Μη χρησιμοποιηθείσες πιστώσεις (1-2) // 295 673 // 4. Πληρωμές // 2 708 062 // 5. Μεταφερθείσες πιστώσεις // 918 052 // 6. Πληρωμές από μεταφερθείσες πιστώσεις // 839 347 // 7. Μεταφερθείσες και ακυρωθείσες πιστώσεις (5-6) // 78 705 // 8. Πιστώσεις εις μεταφοράν στο 1984 // 956 865
2. απαλλάσσει το Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά τους λογαριασμούς του οικονομικού έτους 1983, με βάση την έκθεση του Ελεγκτικού Συνεδρίου·
3. αναθέτει στον Πρόεδρό του να κοινοποιήσει την απόφαση αυτή στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (έκδοση L).
Στρασβούργο, 16 Απριλίου 1985.

Labels: 15